b'\n_START_ARTICLE_\nNK Lokomotiva Zagreb\n_START_SECTION_\nPovijest\n_START_PARAGRAPH_\nLokomotiva je osnovana 1914. godine u Zagrebu. _NEWLINE_Prija\xc5\xa1nji nazivi kluba\xc2\xa0: \xc5\xbdeljezni\xc4\x8darski \xc5\xa1portski klub "Victoria" (1. svibnja 1914. - 1919.), \xc5\xa0portski klub "\xc5\xbdeljezni\xc4\x8dar" (1919. - ljeto 1941.), Hrvatski \xc5\xbeeljezni\xc4\x8darski \xc5\xa1portski klub "H\xc5\xbd\xc5\xa0K" (ljeto 1941. - 1945.), Fizkulturno dru\xc5\xa1tvo "Lokomotiva" (1945. - 1946.), Fizkulturno dru\xc5\xa1tvo "Crvena Lokomotiva" (sezona 1946./47.)_NEWLINE_S Lokomotivom se 1946. spojio NK Po\xc5\xa1tar (u ratu Fizkulturno dru\xc5\xbetvo Po\xc5\xa1tar).\n_START_SECTION_\nUspjesi\n_START_PARAGRAPH_\nNajve\xc4\x87i uspjeh kluba je postignut 1952. kad je u tada\xc5\xa1njoj Prvoj Jugoslavenskoj ligi klub zavr\xc5\xa1io na tre\xc4\x87em mjestu iza Hajduka i Crvene Zvezde. Klub je 1957. ispao iz Prve Jugoslavenske lige i nikada se vi\xc5\xa1e nije uspio vratiti._NEWLINE__NEWLINE_NK Lokomotiva se od sezone  2009./10.  natje\xc4\x8de u 1.HNL, a najve\xc4\x87i uspjeh ostvarila je u sezoni 2012./13.  kada je osvojila 2. mjesto, te se plasirala u zavr\xc5\xa1nicu Hrvatskog nogometnog kupa._NEWLINE_Sezone u 1. ligi Jugoslavije:_NEWLINE_ _NEWLINE_1947./48. - 4. mjesto _NEWLINE__NEWLINE_1948./49. - 8. mjesto _NEWLINE__NEWLINE_1950. - 8. mjesto _NEWLINE__NEWLINE_1951. - 6. mjesto _NEWLINE__NEWLINE_1952. - 3. mjesto _NEWLINE__NEWLINE_1952./53. - 8. mjesto _NEWLINE__NEWLINE_1953./54. - 11. mjesto _NEWLINE__NEWLINE_1954./55. - 14. mjesto (ispao iz lige)_NEWLINE__NEWLINE_1956./57. - 14. mjesto (ispao iz lige)'